หล่อแรงจับใจ เจมส์ แจ่มไกลที่กรุงอาบูดาบี
วิ้งค์ๆ หล่อใสดังจริง เจมส์ จิรายุ ตั้งศรีสุข พระเอกแถวหน้าของไทย พุ่งแรงไปรับงานชิลๆ ไกลถึงกรุงอาบูดาบี ประเทศสหรัฐอาหรับเอมิเรตส์  ไม่ได้ไปเที่ยวเล่นๆ หล่อเรื่อยเปื่อย แต่เจมส์ไปแบบจริงจัง ในฐานะบรรณาธิการรับเชิญ (Guest Editor) คอลัมน์ท่องเที่ยว (Journey) ของนิตยสารลอปติมัมไทยแลนด์ ในคอลัมน์ LOptimum Journey กับทริป LOptimum Ultimate Destination,ทริปนี้สนุกสุดๆ ไปเที่ยวหลายที่เลย เช่น มัสยิดชีคซาเยด แกรนด์ (SheikhZayed Grand Mosque) ท่องทะเล, ไปซาฟารี, ล่องเรือหรูไปเกาะ SirBani Yas ฯลฯ ใครอยากอ่านและอยากเห็นภาพสวยๆ ในสไตล์เจมส์ รอตามติดต่อได้ในนิตยสารลอปติมัมไทยแลนด์ คอลัมน์ Journey ฉบับเดือนมกราคม 2560,ไปทริปนี้ ได้พัฒนาตัวเองในด้านไหนบ้าง? เป็นการเปิดประสบการณ์ใหม่ๆ เห็นสถานที่ใหม่ๆ มากขึ้น ครั้งนี้เป็นครั้งแรกที่ผมได้ไปประเทศแถบตะวันออกกลางครับ ซึ่งแทบจะไม่มีอะไรเลย ต้นไม้ก็ไม่มี แต่มีความหลากหลายด้านวัฒนธรรม และมีเทคโนโลยีที่ล้ำสมัยครับ,สาวๆ ที่กรุงอาบูดาบี เข้ามาจีบเจมส์บ้างมั้ย? ไม่มีเลยครับ สถานที่ผมไปเป็นสถานที่ท่องเที่ยวและโรงแรมครับ แทบจะไม่ได้เจอคนอาบูดาบีเลยครับ ที่เห็นๆ จะเป็นคนเยอรมนี ฝรั่งเศส อินเดีย สเปน อเมริกัน และแอฟริกันซะมากกว่า,เห็นความเจริญของอาบูดาบีด้านไหนแล้ว อยากจะให้ไทยเอาเยี่ยงอย่างด้วย? ด้วยความที่อาบูดาบีมีทรัพยากรจำกัด ซึ่งทรัพยากรหลักๆ คือ น้ำมัน เพชรพลอย แร่ น้ำตาล ซึ่งเขาก็สามารถใช้ทรัพยาการเหล่านั้นให้เกิดประโยชน์สูงสุด นอกเหนือจากการขายและการส่งออกแล้ว เขายังนำทรัพยาการเหล่านั้นไปใช้ในการพัฒนาคน และพัฒนาประเทศให้เจริญก้าวหน้าด้วยครับ ซึ่งประเทศไทยเองก็มีทรัพยากรอยู่มากมาย โดยเฉพาะด้านเกษตรกรรม ที่ถือเป็นทรัพยากรหลักของประเทศ พัฒนาสิ่งนี้ให้ดีที่สุด ให้เป็นจุดเด่นของประเทศไทย ตอนนี้ประเทศไทยก็เป็นประเทศที่มีความสุขอยู่แล้ว ก็อยากให้พัฒนาทรัพยากรเหล่านี้ให้เกิดประโยชน์สูงสุด เพื่อพัฒนาคุณภาพชีวิตและความเป็นอยู่ของคนไทยให้ดีขึ้นครับ.
วิ้งค์ๆ หล่อใสดังจริง เจมส์ จิรายุ ตั้งศรีสุข พระเอกแถวหน้าของไทย พุ่งแรงไปรับงานชิลๆ ไกลถึงกรุงอาบูดาบี ประเทศสหรัฐอาหรับเอมิเรตส์  ไม่ได้ไปเที่ยวเล่นๆ หล่อเรื่อยเปื่อย แต่เจมส์ไป
เจมส์ จิรายุ ตั้งศรีสุข,เจมส์ลอปติมัม,เจมส์จิ กรุงอาบูดาบีประเทศสหรัฐอาหรับเอมิเรตส์,เจมส์จิ บรรณาธิการเที่ยว,เจมส์จิ ถ่ายภาพเที่ยวอาบูดาบี